text: প্রকাশিত: ৭:১৬ অপরাহ্ণ, এপ্রিল ৯, ২০২১
  স্টাফ রিপোর্টসঃ মোঃ সোহাগ
  ভোলা-লক্ষ্মীপুর নৌ রুটে মাঝ নদীতে 'কলমীলতা' নামে একটি ফেরিতে ভয়াবহ অগ্নিকাণ্ডের ঘটনা ঘটেছে। এতে আটটি পণ্যবাহী ট্রাক পুড়ে যায়।বৃহস্পতিবার ( ৮ এপ্রিল) ভোর সাড়ে ৪টায় একটি ট্রাকের ভেতর থেকে আগুনের সূত্রপাত হয়েছে বলে জানান ফায়ার সার্ভিস বিভাগের কর্মকর্তারা।অগ্নিকান্ডের খবর পেয়ে ভোলা থেকে ফেরি 'কিষাণিতে' ফায়ার সার্ভিসের এবং নৌ পুলিশের কর্মকর্তা সহ একটি দল ঘটনাস্থলে গিয়ে প্রায় ২ ঘণ্টার চেষ্টায় আগুন নিয়ন্ত্রণে আনে।জানা যায়, বুধবার দিবাগত রাত ৩টায় লক্ষ্মীপুর থেকে ভোলাগামী ফেরি 'কলমিলতা' ছেড়ে আসে। ভোর সাড়ে ৪টার দিকে হঠাৎ ওই ফেরিতে আগুন লাগে। এতে আটটি ট্রাক পুড়ে যায়। এসময় ওই ফেরিতে ১১টি ট্রাক ছিল।